

KULDĪGAS NOVADA PAŠVALDĪBA

SKRUNDAS MŪZIKAS SKOLA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*IZM reģ. Nr. 4176902333, pašvaldības reģistrācijas Nr. 90000035590*

*adrese: Lielā iela 4, Skrunda,, Kuldīgas novads, LV-3326, tālrunis 63331354*

*e-pasts: skrundasmsk@kuldigasnovads.lv*

**Iekšējie noteikumi.**

Skrundā

2024. gada 21.maijā\*

**Noteikumi par izglītojamo uzņemšanu, pārcelšanu nākamajā klasē un atskaitīšanu**

Izdoti saskaņā ar

Profesionālās ievirzes mūzikas skolas

“Skrundas mūzikas skola” nolikuma 14.punktu un

likuma „Valsts pārvaldes iekārtas likums” 72.pantu,

*Ministru kabineta noteikumi Nr. 762 19.12.2023.,  
Ministru kabineta noteikumiem Nr.220 02.05.2023.*

**I. Vispārējie jautājumi**

1. Izglītības procesu Skrundas Mūzikas skolā (turpmāk - Skola) reglamentē Izglītības likums, Profesionālās izglītības likums, profesionālās ievirzes izglītības programmas un citi ārējie un iekšējie normatīvie akti.

2. Mācību perioda un mācību gada plānojumu nosaka Skolas izveidotais un direktora apstiprinātais mācību plāns.

3. Mācību procesa īstenošanas laiku Skola plāno, ievērojot vispārējās izglītības iestāžu mācību režīmu: mācību gada, semestru sākumu un beigas, brīvdienas nosaka atbilstoši vispārizglītojošo skolu termiņiem, kurus nosaka Izglītības un Zinātnes ministrija.

4. Mācību saturu mūzikas izglītības programmu īstenošanai izstrādā Skolas pedagogi atbilstoši Ministru kabineta noteikumu Nr.762 noteiktajiem paraugplāniem, mācību priekšmetu programmas apstiprina Skolas direktors.

5. Izglītības programmas tiek īstenotas grupu un individuālās nodarbībās pedagoga vadībā, izglītojamo patstāvīgajā darbā, ārpusstundu pasākumos - konkursos, koncertos, festivālos, meistarklasēs.

6. Mācību darba pamatforma ir mācību stunda. Mācību slodzes sadalījumu pa nedēļas dienām atspoguļo stundu saraksts. Ar stundu sarakstu audzēkņi un viņu vecāki tiek iepazīstināti pirmajā stundā un e-klases platformā katra semestra sākumā.

7. Stundu saraksts tiek apstiprināts semestrim, tas ievadīts e-klasē, izmaiņas tajā var izdarīt direktors vai mācību priekšmeta pedagogs saskaņojot ar Skolas direktoru.

8. Izglītības programmu īstenošanas darba laika vienība ir mācību gads, kura ilgums ir 35 nedēļas. Mācību gads dalās divos semestros.

9. Mācību nodarbība ir akadēmiskā stunda, kuras ilgums ir 40 minūtes, izņemot vispārējo klavieru mācību priekšmets stīgu instrumentu spēles un pūšamo instrumentu spēles programmās - mācību stundas ilgums- 20 minūtes.

**II. Izglītojamo uzņemšana**

10. Uzņemšana skolā notiek licencētās Profesionālās ievirzes izglītības programmu grupas „MŪZIKA UN SKATUVES MĀKSLA” izglītības programmu kopās:

10.1. 20V212011 - Taustiņinstrumentu spēle – Klavierspēle I;

10.2. 20V212021 - Stīgu instrumentu spēle - Vijoles spēle I, Ģitāras spēle I;

10.3. 20V212031– Pūšamo instrumentu spēle - Flautas spēle I, Saksofona spēle I, Trompetes spēle I, Mežraga spēle I;

10.4. Visu profesionālās ievirzes izglītības mācību programmu ilgums - 8. gadi.

11. Profesionālās ievirzes izglītības programmās pamatizglītības pakāpē tiek uzņemti izglītojamie, kuri paralēli mācās vai mācīsies vispārējās pamatizglītības programmā.

12. Izglītojamais var tikt uzņemts vienā no valsts budžeta finansētām izglītības programmām. Izglītojamo skaitu skolā nosaka Latvijas Republikas Kultūras ministrijas Profesionālās ievirzes izglītības programmu finansēšanas līgums, bet kopskaitu katram mācību gadam nosaka direktors, izvērtējot skolas kapacitāti un saskaņojot pedagogu darba slodzes ar dibinātāju.

13. Izglītojamo uzņemšanai profesionālās ievirzes izglītības programmā tiek noteikti iestājpārbaudījumi.

14. Izglītojamā uzņemšana notiek, pamatojoties uz izglītības iestādes direktoram adresētu noteiktas formas iesniegumu *(skatīt 1. pielikumu).* Iesniegumu paraksta izglītojamā likumiskais pārstāvis.

15. Izglītojamā likumiskais pārstāvis uzrāda šādus dokumentus:

15.1. dzimšanas apliecību;

15.2. iepriekš iegūtās izglītības mūzikā apliecinošu dokumentu (liecību), ja ir apmeklēta cita profesionālās ievirzes mūzikas skola

16. Mūzikas izglītības programmās pārbauda izglītojamo fizioloģisko atbilstību izvēlētā mūzikas instrumenta spēles īpatnībām, kā arī prasības:

16.1. Muzikālo dzirdi - atkārtot ar balsi pedagoga uz klavierēm spēlētas vai dziedātas atsevišķas skaņas;

16.2. Muzikālo atmiņu - pēc atmiņas nodziedāt pedagoga uz klavierēm atskaņotas divas melodiskās frāzes vienas oktāvas apjomā;

16.3. Ritma izjūtu - izplaukšķināt trīs dažādas sarežģītības ritma frāzes divdaļu vai trijdaļu metrā pēc atmiņas, noklausoties tās 1 - 2 reizes;

16.4. Dziedāt bērna vecumam atbilstošu dziesmu ar tekstu, izvērtējot izglītojamā emocionālo izteiksmi.

Pārbaudes veids – individuāla pārbaude ar laika limitu līdz 5 minūtēm.

17. Izglītojamo sniegumu vērtē 3 ballu skalā, kurā 1- vāji, 2- labi, bet 3-teicami, ko iegūst, summējot saņemtos punktus katrā parametrā. Vērtēšanas kritēriji mūzikas izglītības programmās *2. pielikumā*.

18. Profesionālās ievirzes izglītības programmas uzsākšanas ieteicamo vecumu nosaka plānotais programmas beigšanas gads līdztekus pretendenta plānotajām mācībām vispārējās pamatizglītības programmas 8./9.klasē:

19. Iestājpārbaudījumos iesāktās izglītības programmas turpināšanai (sākot ar 2. klasi), tiek vērtētas izglītojamā zināšanas un prasmes atbilstoši mācību programmas prasībām.

20. Skolā tiek uzņemti izglītojamie, kuri iestājpārbaudījumos izvēlētajā programmā ieguvuši pietiekamu vērtējumu un kopsummā saņēmuši augstāko rezultātu.

21. Uzņemšana skolā notiek pēc atklāta un vienlīdzīga konkursa principiem, pamatojoties uz iestājpārbaudījumos iegūtajiem rezultātiem.

22. Izglītojamo iestājpārbaudījumu norisi vada skolas direktora izveidota un apstiprināta Uzņemšanas komisija ne mazāk kā 2 (divu) pedagoģisko darbinieku sastāvā.

23. Ja Uzņemšanas komisijas loceklis iestājpārbaudījumu vērtēšanas procesā konstatē, ka ētisku apsvērumu dēļ varētu tikt apšaubīta viņa darbības objektivitāte un neitralitāte, viņš nekavējoties par to informē skolas direktoru un Uzņemšanas komisijas vadītāju un darbu Uzņemšanas komisijā pārtrauc. Skolas direktors veic izmaiņas Uzņemšanas komisijas sastāvā un tās apstiprina.

24. Uzņemšanas komisija savā darbā ievēro fizisko personu datu aizsardzības jomu regulējošo normatīvo aktu prasības un nodrošina izglītojamo personu datu aizsardzību. Uzņemšanai pieteikto izglītojamo personu dati un papildus informācija, kas ietverta iesniegtajos dokumentos, netiek izpausta trešajām personām, izņemot normatīvajos aktos noteiktos gadījumus.

25. Pirms iestājpārbaudījumiem skola organizē bezmaksas konsultācijas. Informācija par konsultācijām tiek publicēta Facebook mājaslapas sadaļā Skrundas Mūzikas skola vienu mēnesi pirms iestājpārbaudījumiem un Skrundas Mūzikas skolas mājaslapā- skrundasmuzikasskola.kuldigasnovads.lv

26. Konsultācijās gūtie novērojumi nedrīkst ietekmēt iestājpārbaudījumu rezultātus. Konsultāciju forma un satura prasības ir līdzvērtīgas iestājpārbaudījumiem, bet ne identiskas.

27. Iestājpārbaudījumu rezultāti un Uzņemšanas komisijas sēdes tiek protokolētas. Protokolu paraksta visi Uzņemšanas komisijas locekļi. Uzņemšanas komisijas sēdes ir slēgtas.

28. Uzņemšanas komisija lēmumu par izglītojamo uzņemšanu skolā pieņem ne vēlāk kā 3 (trīs) darba dienu laikā pēc iestājpārbaudījumu dienas.

29. Izglītojamo uzņemšana skolā notiek ar tās direktora izdotu rīkojumu, pamatojoties uz Uzņemšanas komisijas lēmumu. Lēmuma tekstu ievieto skolas informācijas stendā vai paziņojot telefoniski vecākiem.

30. Uzņemšanas komisijas lēmumu viena mēneša laikā no tā pieņemšanas var apstrīdēt Kuldīgas novada domē.

31. Gadījumos, kad nepilngadīga izglītojamā likumiskais pārstāvis rakstiski atsakās uzsākt mācības izglītības iestādē vai mācību gada sākumā neierodas noslēgt līgumu par izglītības programmas apguvi, skolā tiek uzņemts nākamais izglītojamais attiecīgajā izglītības programmā.

32. **Sagatavošanas klasē** izglītojamie tiek uzņemti sākot no 5 gadu vecuma:

32.1. Izglītojamie, kuri vēlas apgūt kādu no profesionālās ievirzes izglītības programmām, kas norādītas 11. punktā un nav sasnieguši 7 gadu vecumu, ir iespēja mācīties sagatavošanas klasē;

32.2 Īstenojot interešu izglītības programmas, to saturu nosaka izglītojamā vajadzības un vēlmes;

32.3. Mācību struktūru nosaka Skolas direktors;

32.4. Sagatavošanas klasē var mācīties atkārtoti, ja izglītojamā sagatavotība nav 1. klases līmenī vai izglītojamais nav sasniedzis atbilstošu vecumu izvēlētās profesionālās ievirzes izglītības programmas uzsākšanas noteiktajam vecumposmam.

33. Iestājeksāmena prasības uz 1.klasi pēc apmācības sagatavošanas klasē:

33.1. Instrumenta spēlē jāatskaņo divi dažāda rakstura skaņdarbi.

33.2. Mūzikas mācība:

* dziedāt dziesmu a cappella; ritmizēt;
* elementārteorija – nošu nosaukumi, ilgumi, pauzes.
* intonēšana – atkārtot pedagoga nospēlētas skaņas;
* saskaņu sadzirdēšana – viena, divas daudz (3 – 4).

33.3. Muzikālās atmiņas pārbaude:

* atkārtot ar balsi nospēlētu vai nodziedātu melodiju (2 – 4 taktis).

33.4. Ritma izjūtas pārbaude:

* mehāniska ritma zīmējuma atkārtošana;
* ritma atveidošana pēc nospēlēta motīva.

34. Uzņemtos izglītojamos, kuri 10 dienu laikā bez attaisnojoša iemesla neierodas uz nodarbībām, ar skolas direktora rīkojumu atskaita no skolas.

35. Skola uz brīvajām vietām ir tiesīga noteikt papildus uzņemšanu mācību gada laikā jebkurā klasē.

36. Mācību gadu uzsākot, tiek slēgts divpusējs līgums starp Skolu un izglītojamā likumisko pārstāvi.

**III. Izglītojamā pārcelšana nākamajā klasē un atskaitīšana**

37. Zināšanu un prasmju vērtēšanas formas un metodes nosaka Skolas vadība sadarbībā ar pedagogiem: pārbaudījumu vērtēšanas protokols instrumentu spēlē, vispārējās klavierēs tiek sagatavots pēc katra pārbaudījuma.

38. Pirmā semestra beigās izglītojamie saņem informāciju par iespēju iepazīties ar 1. semestra vērtējumu e-klases platformā, pēc pieprasījuma tiek arī izsniegta drukāta liecība.

39. Izglītojamā pārcelšana nākamajā klasē un atskaitīšana no Skolas notiek pamatojoties uz skolas pedagoģiskās sēdes lēmumu ar skolas direktora rīkojumu:

39.1. Uzņemtos izglītojamos, kuri 10 dienu laikā bez attaisnojoša iemesla neierodas uz nodarbībām, ar skolas direktora rīkojumu atskaita no skolas.

39.2. Profesionālās ievirzes izglītības programmās nākamajā klasē pārceļ, ja visos mācību priekšmetos gada atzīme ir ne zemāka par ‘’4’’ ballēm:

39.3. Izglītojamais, kurš slimības vai citu attaisnojošu iemeslu dēļ nevar piedalīties eksāmenos, nākamajā klasē pārceļ par pamatu ņemot gada atzīmi;

39.4. Gada noslēguma pārbaudījumu atkārtota kārtošana profesionālās ievirzes programmās notiek pamatojoties uz vecāku/aizbildņu rakstisku iesniegumu;

39.5. Noteikumu 39.3. un 39.4. punktu piemēro, ja Skolā ir iesniegts attaisnojošs dokuments;

39.6. Izglītojamais, kurš attaisnojoša iemesla dēļ nav apguvis izglītības programmas prasības var atstāt klasē uz atkārtoti mācību gadu, pamatojoties uz vecāku iesniegumu;

39.7. Izglītojamam, kuram gada zināšanu un prasmju vērtējums ir nepietiekams, Skola var noteikt papildu termiņu zināšanu un prasmju pārbaudei līdz nākamā mācību gada 30. augustam\*;

39.8. Izglītojamie, kuri neattaisnojošu iemeslu dēļ nav nokārtojuši pārbaudījumus- ieskaites, mācību koncertus - pie noslēguma pārbaudījuma netiek pielaisti;

39.9. Izglītojamais, kurš pēc atkārtotas zināšanu un prasmju pārbaudes ir saņēmis nepietiekamu vērtējumu, atstāj otru gadu klasē, informējot par to vecākus/aizbildņus;

39.10. Izglītojamais, kurš bez attaisnojoša iemesla *(2 mēnešus pēc kārtas)* neizpilda mācību priekšmetu programmu prasības, neapmeklē nodarbības vai neievēro iekšējās kārtības noteikumus, no Skolas var atskaitīt mācību gada laikā, par to rakstiski informējot audzēkņa vecākus/aizbildņus;

39.11. Izglītojamais, kurš mācību gada laikā nav apmeklējis 50% nodarbības kādā no mācību priekšmetiem, ar pedagoģiskās sēdes lēmumu piemēro pagarināto mācību gadu, audzēkņa nepārcelšanu nākamajā klasē vai atskaitīšanu (*uz vecāku/aizbildņu iesnieguma pamata);*

39.12. Izglītojamo, pamatojoties uz vecāku iesniegumu, kurā norādīti iemesli, un, ja ir samaksāts vecāku līdzfinansējums par tekošo mēnesi, no Skolas var atskaitīt ar Skolas direktora rīkojumu.

40. Izglītojamais, ja viņa zināšanu un prasmju līmenis ir atbilstošs, ar pedagoģiskās sēdes lēmumu un Skolas direktora rīkojumu, var tikt pārcelts kādā nākamajām klasēm, katra semestra beigās.

41. Izglītojamais, kurš ir apguvis pilnu profesionālās ievirzes izglītības kursu, Kultūras ministrijas apstiprinātā parauga apliecību un pielikumu ar sekmju izrakstu.

42. Izglītojamie, kuri nav apguvuši pilnu izglītības kursu, saņem izziņu par mācībām Skolā un sekmju izrakstu.

43. “Noteikumi par izglītojamo uzņemšanu, pārcelšanu nākamajā klasē un atskaitīšanu” ir publiski pieejami Skolas mājas lapā skrundasmuzikasskola.kuldigasnovads.lv sadaļā Mūzikas vidusskola - Dokumenti.

44. Šo noteikumu 10.1.-10.3. punktā minēto profesionālās ievirzes izglītības programmu izglītojamie, kuri uzsākuši mācības līdz 2023.gada 1.septembrim turpina apgūt profesionālās programmas saskaņā ar MK762 “Noteikumi par valsts profesionālās ievirzes izglītības standartu mākslu jomā” 23.punktu, pārejas periods līdz 2028.gada 1.septembrim

Noteikumi aktualizēti 2024. gada 29. aprīļa pedagoģiskās padomes sēdē. Pedagoģiskās padomes protokols Nr.6

Direktore (paraksts\*) Antra Zuntnere

SASKAŅOTS

Kuldīgas novada pašvaldības

Izglītības pārvaldes vadītāja

\_\_\_\_\_\_\_\_\_\_\_\_\_\_\_\_\_\_\_\_\_\_\_ S.Dubure

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*Pielikums Nr.1*

Skrundas Mūzikas skolas direktorei Antrai Zuntnerei

*Vārds, Uzvārds*

*Personas kods*

*Deklarētā adrese*

*E-pasts un mobilais tālrunis*

**IESNIEGUMS**

Lūdzu uzņemt manu meitu, dēlu, aizbilstamo *(vajadzīgo pasvītrot)* Skrundas Mūzikas skolā apgūt

*Norādīt izvēlēto specialitāti (piem. trompetes spēle)*

Ja nav iespējams nodrošināt vietu augstāk izvēlētajā specialitātē, norādīt citu specialitāti:

**INFORMĀCIJA PAR IZGLĪTOJAMO**

Vārds, Uzvārds:

Personas kods:

Pastāvīgās dzīvesvietas adrese

Kontakttālrunis

Vispārizglītojošā skola, un klase kurā mācīsies nākamajā mācību gadā

Vai izglītojamam mājās ir pieejamas klavieres (mācību procesa organizēšanai) Jā / Nē *(vajadzīgo pasvītrot)*

Cik gadus, un kur izglītojamais mācījies mūziku

Vispārējā informācija saistībā ar personas datu glabāšanu un izmantošanu:

Personas datu pārzinis – Skrundas Mūzikas skola, reģistrācijas Nr. 4176902333, adrese: Lielā iela 4, Skrunda, Skrundas nov., LV-3326, e-pasts: skrundasmsk@kuldigasnovads.lv; tālruņa nr. 63331354, 29642603

* personas kodu apstrādā (izmanto), ja to nosaka normatīvie akti un, ja personas koda apstrāde ir nepieciešama, lai sasniegtu noteiktu personas datu apstrādes mērķi;
* datu apstrāde nepieciešama iestādes ar nolikumu noteikto funkciju veikšanai;
* datu apstrāde nepieciešama, lai aizsargātu personas vitāli svarīgas intereses, tajā skaitā dzīvību un veselību;
* datu apstrāde nepieciešama, lai nodrošinātu sabiedrības interešu ievērošanu vai realizētu publiskās varas uzdevumus, kuru veikšanai personas dati ir nodoti iestādei.

**Personas fotogrāfiju, video attēlu, izmantošana iestādes dokumentos, informatīvajos materiālos, iekšējā  avīzē, interneta mājas lapā, publiska to izmantošana iestādes telpās vai citādi ir atļauta, plašsaziņas medijos, ja tās neaizskar personas privāto dzīvi *piekrītu nepiekrītu***

Datums: Vecāku paraksts \_\_\_\_\_\_\_\_\_\_\_\_\_\_\_\_

*Pielikums Nr. 2*

**Skrundas mūzikas skola**

**Jauno izglītojamo uzņemšanas pārbaudes protokols**

Audzēkņa vārds, uzvārds:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Pārbaudījuma veids** | **1** | **2** | **3** |
| Muzikālā dzirde |  |  |  |
| Muzikālā atmiņa |  |  |  |
| Ritma izjūta |  |  |  |
| Dziemas atskaņojums |  |  |  |
| Emocionālā izteiksme |  |  |  |

Punktu skaidrojums: 1-vāji

2- labi

3- teicami

Komisijā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_